**APSTIPRINU**

Viļānu apvienības pārvaldes vadītājs

\_\_\_\_\_\_\_\_\_\_\_\_\_I.Ikaunieks

Rēzeknes novada Viļānu pilsētā, 2023.gada 10.februārī

**Rēzeknes novada pašvaldības iestādes “Viļānu apvienības pārvalde” vadītāja vietnieka saimnieciskajos jautājumos amata atklāta konkursa nolikums**

1. Rēzeknes novada pašvaldības iestādes “Viļānuapvienības pārvalde” vadītāja vietnieka saimnieciskajos jautājumos amata atklāta konkursa nolikums (turpmāk – nolikums) nosaka Rēzeknes novada pašvaldības iestādes “Viļānu apvienības pārvalde” vadītāja vietnieka saimnieciskajos jautājumos amata atklāta konkursa (turpmāk – konkurss) amata kandidātu vērtēšanas kārtību un kritērijus, tostarp kandidāta izglītības, iepriekšējās darba pieredzes un kompetences prasības un Konkursa norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldības iestāde “Viļānu apvienības pārvalde” izsludina atklātokonkursu uz Rēzeknes novada pašvaldības iestādes “Viļānu apvienības pārvalde” vadītāja vietnieka saimnieciskajos jautājumos amatu, norādot papildu informācijas iegūšanas veidu.
3. Amata kandidātu nepieciešamo dokumentu iesniegšanas termiņš – **2023.gada 24.februāris, plkst.14.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Kontaktpersona detalizētākas informācijas saņemšanai – Rēzeknes novada pašvaldības iestādes “Viļānu apvienības pārvalde” vadītājs Ivars Ikaunieks, tel. 29285545.
6. Amata kandidātam jāatbilst šādām prasībām:
	1. augstākā izglītība;
	2. vēlama darba pieredze būvniecības, projektēšanas jomā vai saimniecisko procesu vadīšanā vismaz 3 (trīs) gadi;
	3. nepieciešamas plašas normatīvo aktu zināšanas un spēja tajos orientēties, kā arī prasme veikt tiesību aktu analīzi un piemērošanu;
	4. jāpārzina pašvaldības darbība, tās organizatoriskā struktūra un pārvaldes sistēma;
	5. racionāla darba organizācijas prasme, sistematizācijas prasme, spēja identificēt kļūdas un nekavējoties tās novērst;
	6. prasme lietot praksē teorētiskās zināšanas;
	7. prasme strādāt ar datoru, informācijas tehnoloģijām, kā arī ar biroja tehniku;
	8. prasme strādāt ar elektroniskajām dokumentu vadības sistēmām;
	9. labas komunikācijas un sadarbības prasmes;
	10. augsta saskarsmes kultūra, atbildības sajūta un precizitāte;
	11. valsts valodas prasme augstākajā pakāpē;
	12. nevainojama reputācija.
7. Amata kandidātiem līdz 2023. gada 24. februāra plkst. 14.00 jāiesniedz Viļānu apvienības pārvaldes lietvedei 2.7 kab., [Kultūras laukums 1A, Viļāni, Rēzeknes novads, LV-4650](https://www.lursoft.lv/adrese/kulturas-laukums-1a-vilani-rezeknes-novads-lv-4650), vai jānosūta pa pastu uz iepriekšminēto adresi, vai arī var iesniegt elektroniski nosūtot uz e-pastu vilanuapvieniba@rezeknesnovads.lv šādus dokumentus:
8. motivācijas vēstuli;
9. dzīves aprakstu (CV);
10. pieteikuma anketu;
11. izglītību un darba pieredzi apliecinošu dokumentu kopijas;
12. Rēzeknes novada pašvaldības iestādes “Viļānu apvienības pārvalde” attīstības koncepciju (ne vairāk kā viena A4 formāta lapaspuse);
13. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai.
14. Papildus amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 6.punktā norādītajām prasībām, kopijas.
15. Ja nolikuma 7.punktā norādītie dokumenti tiek iesniegti papīra formātā, tad tie jāievieto slēgtā aploksnē ar norādi „**Konkursam uz “Viļānu apvienības pārvalde” vadītāja vietnieka saimnieciskajos** **jautājumos amatu**”.
16. Pa pastu un uz e-pastu nosūtītie dokumenti tiks izskatīti, ja tie tiks saņemti Apvienības pārvaldē līdz šī nolikuma 3.punktā noteiktajam termiņam.
17. Konkurss tiek organizēts divās kārtās:
	1. konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas ir iesnieguši visus nolikuma 7.punktā norādītos attiecināmos dokumentus un atbilst nolikuma 6.punktā izvirzītajām prasībām;
	2. konkursa otrā kārta sastāv no amata kandidātu teorētisko un praktisko zināšanu pārbaudes un darba intervijas ar pirmajā kārtā atlasītajiem amata kandidātiem.
18. Konkursa pirmajā kārtā konkursa komisija izvērtē visu amata kandidātu iesniegto dokumentu atbilstību konkursa nolikuma 6.punktam, ko apliecina 7.punktā norādītie iesniegtie dokumenti.
19. Pirmajā kārtā komisijas locekļi vērtē un piešķir individuāli punktus amata kandidātiem sekojošās pozīcijas:
	1. Darba pieredze būvniecības, projektēšanas jomā vai saimniecisko procesu vadīšanā vismaz 3 (trīs) gadi – 1 punkts.
	2. Rēzeknes novada pašvaldības iestādes “Viļānu apvienības pārvalde” attīstības koncepcija – tiek vērtēta ar maksimāli 2 punktiem (0 – koncepcija neatbilst Pārvaldei noteiktajiem mērķiem un uzdevumiem, 1 - koncepcija daļēji atbilst Pārvaldei noteiktajiem mērķiem un uzdevumiem, 2 - koncepcija pilnībā atbilst Pārvaldei noteiktajiem mērķiem un uzdevumiem, ir strukturēta, pārskatāma, ir piedāvāti racionāli risinājumi mērķu sasniegšanai; vērtējums var būt arī punktu daļu robežās). Komisijas locekļi katrs vērtē katru iesniegto koncepciju, piešķir punktus individuāli; amata kandidātam tiek piešķirts punktu skaits, kas tiek aprēķināts individuāli piešķirto punktu kopsummu dalot ar komisijas locekļu, kas piedalījās vērtēšanā, skaitu.
	3. Komisija var piešķirt amata kandidātam līdz 3 punktiem par kompetenci, izglītību, darba pieredzi, kas nav minēti 13.1.-13.2.apakšpunktos, bet ir vērtējama kā nozīmīga un būtiska iestādes “Viļānu apvienības pārvalde” vadītāja vietnieka saimnieciskajos jautājumos pienākumu kvalitatīvā izpildē.
20. Konkursa otrajā kārtā:
	1. teorētisko un praktisko zināšanu pārbaude notiek testa veidā, tests sastāv no desmit jautājumiem un kura katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā, vērtējums var būt arī punktu daļu robežās), maksimālais punktu skaits - 20;
	2. intervijas rezultāti tiek noteikti komisijas locekļiem atklāti balsojot par vienu no amata kandidātiem - katra balss ir 1 punkts, komisijas loceklis balsi atdod tikai par vienu amata kandidātu.
21. Ja konkursa pirmajā kārtā pēc amata kandidātu atlases uz otro kārtu ir atlasīti vairāk nekā 8 (astoņi) amata kandidāti, tad otrās kārtas teorētisko un praktisko zināšanu pārbaude un intervija var notikt divās daļās – vispirms teorētisko un praktisko zināšanu pārbaude (tests) un pēc tam darba intervija citā dienā.
22. Uz konkursa otrās kārtas darba interviju uzaicina ne vairāk kā 5 (piecus) amata kandidātus, kas summāri saņēmuši visvairāk punktu pirmajā kārtā un otrās kārtas teorētisko un praktisko zināšanu pārbaudē.
23. Par atbilstošāko tiek noteikts amata kandidāts, kas summāri saņēmis visvairāk punktu pirmajā kārtā un otrajā kārtā.
24. Ja amata kandidāti saņēmuši vienādu punktu skaitu abās vērtēšanas kārtās, priekšrocība ieņemt amatu ir amata kandidātam, kuram ir lielāka darba pieredze būvniecības, projektēšanas jomā vai saimniecisko procesu vadīšanā.
25. Komisijas protokola izrakstu par konkursa rezultātiem – amata kandidātu, kurš ieguvis konkursa komisijas augstāko novērtējumu saskaņā ar iegūto punktu kopskaitu un komisijas galīgo lēmumu komisija iesniedz Viļānu apvienības pārvaldes vadītājam lēmuma pieņemšanai par darba tiesisko attiecību nodibināšanu ar amata kandidātu.
26. Konkursa komisija, kuru izveido ar iestādes “Viļānu apvienības pārvalde” vadītāja rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlās amata prasībām visatbilstošāko amata kandidātu.
27. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
28. Komisijas sēdes tiek protokolētas. Protokolu paraksta visi klātesošie konkursa komisijas locekļi.
29. Par komisijas lēmumiem amata kandidāti tiek informēti ar e-pasta starpniecību 2 (divu) darba dienu laikā pēc amata kandidātu izvērtēšanas procedūras beigām.
30. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
31. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība. Adrese: Atbrīvošanas aleja 95a, Rēzekne, LV 4601, reģistrācijas Nr. 90009112679, Tālr. 64622238, e-pasts: info@rezeknesnovads.lv.